Málþing um verktækni og orkumál í Berlín Í tilefni opinberrar heimóknar forseta Íslands til Þýskalands efndu Íslandsstofa og sendiráð Íslands í Þýskalandi til málþings um verktækni og orkumál í Berlín í gær . Málþingið fór fram í húsakynnum Commerzbank en þar flutti forseti Íslands erindi og fulltrúar íslenskra verkfræði - og orkufyrirtækja kynntu starfsemi sína . Í tilefni opinberrar heimóknar forseta Íslands til Þýskalands , efndu Íslandsstofa og sendiráð Íslands í Þýskalandi til málþings um verktækni og orkumál í Berlín í gær . Málþingið fór fram í húsakynnum Commerzbank en þar hélt forseti Íslands erindi og fulltrúar íslenskra verkfræði - og orkufyrirtækja kynntu starfsemi sína . Einnig greindi fulltrúi PCC í Þýskalandi frá góðri reynslu af samstarfi við íslenska aðila í undirbúningi að kísilmálmverksmiðju á Bakka við Húsavík . Að lokum var boðið upp á umræður undir stjórn Guðna A. Jóhannessonar orkumálastjóra . Fundurinn var vel sóttur en þangað komu aðilar þýskra fyrirtækja sem hafa áhuga á samstarfi við íslensk þekkingarfyritæki , innan Evrópu sem og um allan heim . Íslensku fyrirtækin sem tóku þátt voru EFLA , Verkís , Orka Energy , Landsvirkjun , Reykjavik Geothermal , Mannvit og systurfyrirtæki þess , GTN . Hér að neðan má sjá myndir frá fundinum . Myndirnar eru birtar með leyfi ljósmyndara